CELEX: 32013D0495
Language: sl
Date: 2013-10-09 00:00:00
Title: 2013/495/EU: Sklep Komisije z dne 9. oktobra 2013 o prepovedi tipa cepilnika s klinom, ki jo je v skladu z Direktivo 2006/42/ES Evropskega parlamenta in Sveta sprejela Finska (notificirano pod dokumentarno številko C(2013) 6442)  Besedilo velja za EGP

11.10.2013   
            
            
               SL
            
            
               Uradni list Evropske unije
            
            
               L 270/7
            
         SKLEP KOMISIJE
   z dne 9. oktobra 2013
   o prepovedi tipa cepilnika s klinom, ki jo je v skladu z Direktivo 2006/42/ES Evropskega parlamenta in Sveta sprejela Finska
   (notificirano pod dokumentarno številko C(2013) 6442)
   (Besedilo velja za EGP)
   (2013/495/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11 te direktive,
   ob upoštevanju naslednjega:
   
               (1)
            
            
               V skladu s postopkom iz člena 11(2) Direktive 2006/42/ES so finski organi obvestili Komisijo in druge države članice o ukrepu, ki prepoveduje dajanje na trg in uporabo hidravličnega cepilnika s klinom tipa Hakki Pilke Z100, ki ga proizvaja Maaselän Kone Oy, Valimotie 1, FI-85800 Haapajärvi, FINSKA, in od proizvajalca zahteva, da sprejme popravne ukrepe za stroje, ki so že bili dani na trg.
            
         
               (2)
            
            
               Razlog za ukrep, ki so ga navedli finski organi, je neskladnost stroja z naslednjimi bistvenimi varnostnimi in zdravstvenimi zahtevami iz Priloge I k Direktivi 2006/42/ES (s sklicem na zahteve iz standarda EN 609-1: Kmetijski in gozdarski stroji, Varnost cepilnikov lesa, 1. del: Cepilniki s klinom ter EN 574: Varnost strojev, Dvoročne krmilne naprave, Funkcionalni vidiki, Načela načrtovanja):
               
                           —
                        
                        
                           
                              1.1.2 Načela vključevanja varnosti;
                        
                     
                           —
                        
                        
                           
                              1.2.2 Krmilne naprave;
                        
                     
                           —
                        
                        
                           
                              1.2.3 Zagon;
                        
                     
                           —
                        
                        
                           
                              1.3.7 Tveganje, povezano z gibajočimi se deli;
                        
                     
                           —
                        
                        
                           
                              1.4.3 Posebne zahteve za varovalne naprave.
                        
                     
         
               (3)
            
            
               Finski organi so sprejeli ukrep po preiskavi resne nezgode, kjer sta ročici dvoročne krmilne naprave, potrebni za zagon stroja, bili spojeni. Finske oblasti so menile, da dvoročna krmilna naprava, pritrjena na stroj, ni bila zasnovana tako, da bi onemogočala enostavno premaknitev ali zagon z eno roko ali drugimi deli telesa.
            
         
               (4)
            
            
               Komisija je proizvajalca pisno pozvala, naj ji sporoči svoje pripombe glede ukrepa, ki ga je sprejela Finska. V svojem odgovoru je proizvajalec navedel, da je po sprejetju ukrepa zasnovo stroja uskladil za vse stroje, proizvedene od jeseni 2010, in predlagal popravne ukrepe za stroje, ki so bili dani na trg pred navedenim datumom. Od poletja 2011 se cepilnik s klinom prodaja pod oznako Hakki Pilke HH100.
            
         
               (5)
            
            
               Finske oblasti so potrdile, da so cepilniki s klinom tipa Hakki Pilke Z100 in HH100, dani na trg od jeseni 2010, skladni z zahtevami Direktive 2006/42/ES in je prepoved dajanja na trg in uporabe navedenih strojev zato bila umaknjena. Toda še vedno ostaja v veljavi obveznost odpoklica cepilnikov s klinom, proizvedenih pred jesenjo 2010, in zagotovitve njihove skladnosti.
            
         
               (6)
            
            
               Pregled dokazil, ki so jih predložile finske oblasti, in ugotovitev proizvajalca potrjuje, da cepilniki s klinom tipa Hakki Pilke Z100 z dvoročno krmilno napravo, ki jo je možno enostavno premakniti ali zagnati z eno roko ali drugimi deli telesa, niso skladni z bistvenimi varnostnimi in zdravstvenimi zahtevami iz Priloge I k Direktivi 2006/42/ES ter da ta neskladnost za uporabnika predstavlja resno tveganje poškodb –
            
         SPREJELA NASLEDNJI SKLEP:
   Člen 1
   Ukrep finskih oblasti, ki prepoveduje dajanje na trg ter uporabo cepilnikov s klinom tipa Hakki Pilke Z100 z dvoročno krmilno napravo, ki jo je možno enostavno premakniti ali zagnati z eno roko ali drugimi deli telesa, in ki od proizvajalca zahteva odpoklic ali zagotovitev skladnosti neskladnih izdelkov, ki so že bili dani na trg, je upravičen.
   Člen 2
   Ta sklep je naslovljen na države članice.
   
      V Bruslju, 9. oktobra 2013
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 157, 9.6.2006, str. 24.